"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Saate toob teieni misjoniühendus One Way Mission.
Tere tulemast saatesse!
Maailmas on esinenud erinevaid eksiõpetusi
juba algkoguduse aegadest peale.
Piibel hoiatab nende eest ja eriti selle eest,
et nn lõpuaegadel esineb neid üha rohkem.
Eelmises saates andis Tapani Suonto nõu,
kuidas eksiõpetust ära tunda. Täna jätkab ta samal teemal.
One Way Pühapäevapidu Helsingis kell 12.00, Vuorikatu 19
Ühel päeval kui palvetasin,
kuulsin südames vaikset Püha Vaimu häält:
Kas oled täiesti kindel, Tapani?
Mõistsin, et Jumal nõudis mult ausust.
Mõtlesin pikalt vaikides, kas olen kindel kõige suhtes,
mida jutlustasin ja millest innustunud olin.
Pidin ausalt möönma, et sügaval sisimas olin rahutu
ja ebakindel. Ja nii ma lõpetasin selle ära.
Hakkasin seda teoloogiat ja mõttestruktuure sügavuti uurima
ning leidsin, et need on põhjalikult metsas.
Sellega lõppes mu eduteoloogi karjäär,
mis oli kestnud 1-2 kuud.
Püha Vaim elab sinus ja katsub kõik läbi.
Ta võib sind hoiatada või oma rahu ära võtta.
Kuula oma südame häält.
Mõista, et kõige targem ja kõige täiuslikum teoloog
elab sinu sees. Püha Vaim uurib kõike.
Kui sul pole rahu ja kindlust, peatu.
Ära järgi automaatselt kõike, mida teised järgivad,
kui sinul pole rahu. Kuula oma südame häält.
Isegi kui tuhanded usuvad,
et mõni jutlustaja on Jumalast saadetud,
aga sinul pole selle suhtes rahu, võib sinul olla õigus
ja tuhandetel mitte.
Ajaloos on palju vastavaid näiteid.
Inimmassid ei tõesta midagi.
Võid olla inimmassi seas ainus, kes mõistab,
et Püha Vaim pole seda inimest läkitanud.
Ja kui sa ei taha kedagi järgida, kuna sa pole kindel,
ära seda siis eriliselt ka kaitse.
Kui sa ise pole valmis mõne prohveti või jutlustaja jüngriks hakkama,
ära saada sinna siis teisigi.
Mõni kaitseb jutlustajat kiivalt, solvub, kui teda kritiseeritakse,
kuid pole samas ise valmis teda järgima.
On väga oluline endaga aus olla.
Ei tasu liialt ja liiga ruttu innustuda.
Eriti suur vastutus on neil, kes otsustavad,
kes kantslis rääkida saab.
Kui õnnistame neid, kes kuulutavad valeõpetust,
keda Jumal pole saatnud, osaleme nende pattudes.
Timoteose kirjas öeldakse:
"Ära ole kärmas käsi kellegi peale panema,
ära ka tee end võõraste pattude osaliseks!"
Kui õnnistame neid, keda Jumal pole läkitanud,
osaleme selles, mida nad valesti teevad.
Neljandaks võime jälgida alandlikkust.
Mooses pidas end jumalateenistuseks piisavalt targa ja võimekana.
Jumal nii ei arvanud ja Mooses sattus 40 aastaks kõrbe.
Alles seejärel oli ta Jumala silmis piisavalt tark ja mõistis Jumala teid.
Ta läbis Jumala kooli.
Kuidas see tarkus ilmnes?
Jumal ütles Moosese kohta: alandlikeim mees maa peal.
Alandlikkusest tunneb jumalasulase ära.
Alandlikkust õpib vaid Jumala koolides.
Alandlikuks ei saa hakata.
Vaimne alandlikkus on midagi, mida Jumal oma sulases loob.
Jälgi alandlikkust, kui jutlustajaid kuulad.
Alandlikkust ei saa teeselda.
Oleme inimeste ees kõneldes väga alasti.
Võid kuulates vaimus kogeda, mis kõneleja südames on.
Ilma alandlikkuseta ei saa Jumala asju ajada.
Mõnda aega ehk võib, kuid tavaliselt Jumal sekkub.
Kuulasin kord üht tervendusevangelisti,
kes oli aastaid kuulutanud. Jumal kindlasti kasutas teda kunagi.
Kuid teda kuulates kogesin vaimus tohutut uhkust, enesekindlust
ja iseseisvust, et lahkudes palusin Issandal talle armuline olla.
Mõtlesin, mis temast saab.
Aasta pärast varises tema maailm kokku,
ta varises moraalselt kokku, sattus eksiteele
ja sellega lõppes ka tema missioon.
Piibel ütleb, et uhkus on enne langust.
Ühe koguduse noorterühm läks külastama teisi kogudusi.
Nad tahtsid näidata, kuidas Jumalat ülistatakse.
Kui neid kuulasin, mõtlesin, kuidas see küll välja kukub.
Nad uskusid, et on suurimad eksperdid
ja jagasid oma tarkust teistele.
Kogu kogudus varises juba ammu kokku
ning oli üks hullemaid eksiõpetustes vaevlevaid kogudusi.
See kõik jooksis vastu seina.
Olin kord kohal, kui taheti uut kogudust rajada.
Kuulasin uue koguduse pastori kõnet, kes tahtis rajada uut kogudust
kõigile teistele eeskujuks.
Mõtlesin taas, mis neist saab. Kogudus pole veel käimagi läinud
ja nemad juba usuvad, et on eeskujulik kogudus.
Kogudus läks longates liikuma, korralikult kunagi käivitumata
ja nüüdseks on see juba kaua aega tagasi kustunud.
Neist sai ehk eeskuju, kuidas kogudust mitte alustada.
Alandlikkus on eelduseks Jumala ilmumisele ja tegutsemisele.
Ülistusest võib õpetada ja peabki õpetama,
nagu ka palvest ja muust,
kuid selle väärtust mõõdab vaid Jumal.
Ülistada ja palvetada võib mitmel moel,
kuid Jumal otsustab, mis on hea ja mis halb.
Eelkõige otsustab süda, mitte meetodid ja vormid ja viisid.
Mooses pidas end targaks ja võimekaks jumalasulaseks.
Jumal polnud nõus. Ta sattus 40 aastaks Jumala kooli.
Seejärel oli tal tõelist Jumala tarkust
ja ta mõistis Jumala teid.
Vaid alandlik võib saada Pühalt Vaimult salajasi ilmutusi.
Vaimne tarkus ja mõistmine ei lähtu kunagi inimestest.
Teadke ennekõige seda, et ükski Piibli prohveteering
pole ette nähtud seletamiseks kellegi oma tarkuse järgi.
Meie tarkusest ei piisa, sõltume täielikult Pühast Vaimust.
Seepärast on tõeline vaimne tarkus alandlikkus.
Võime öelda: Olen täiesti kindel, et mul on õigus,
kuna järgin Piiblit. ja hoian kinni Piibli sõnast.
On tore, kui inimene on kindel, et ta püsib Jumala sõnas.
Oleks kohutav, kui selles päris kindel ei oldaks.
On ka neid.
Üks sõber tõlkis üht USA jutlustajat, kes hüüatas äkitselt kõva häälega.
Sõber jälgis jutlustaja märkmeid, kuhu oli kirjutatud:
tõsta häält, põhjendused nõrgavõitu.
Jutlustaja ei uskunud isegi, mida kuulutas.
Ta teadis juba ette, et see pole piibellik,
kuid lasi edasi ja tegi kõva häält, et keegi ei kahtleks.
On oluline, et usume ise, mida räägime,
kuid see ei tähenda, et Jumal meiega nõus oleks.
End eksimatuks pidav inimene on juba eksinud.
Piibel ütleb: Me kõik eksime palju.
Ja seda on öeldud just õpetajaile.
Ainus, kes kunagi ei eksinud, oli Jeesus Kristus.
Piibli sõnul on meie teadmised puudulikud.
Uhkus viib inimese eksitusse, isegi kui ta tunneb algtekste
ja oleks kõiges asjatundja. Sellest ei piisa.
Ilma Püha Vaimuta me eksime.
Piibel ei ütle: Kui saate Piibli, juhatab see teid kõigesse tõtte.
Paljud on Piibli saanud, kuid on täielikus eksituses.
Liberaalteoloogia on seda täis.
Piibel ütleb: "Aga kui tema, Tõe Vaim, tuleb,
juhib ta teid kogu tõesse."
Alles siis, kui Püha Vaim meile Pühakirja avab, hakkame aru saama.
Alandlikkus on tee tarkuse ja arusaamise juurde.
Jumal paneb uhketele vastu, kuid alandlikele annab armu.
Sõnast arusaamine ei sõltu meie loogilisest järeldamisvõimest,
vaid armust. See aga sõltub alandlikkusest,
sest Jumal paneb vastu uhketele, kuid alandlikele annab armu.
Jumal teeb ise tarku sulaseid.
Nad kasvavad Jumala alandlikkuse koolis.
Ta teeb meist astjaid auliseks kasutuseks.
Tarkus on sõltumine Jumalast.
See on kaugel omas jõus töötamisest ja enesekindlusest.
Kui Jumal valis kunagi Taaveti, algas sellest pikk alandlikkuse kool.
Saul püüdis teda välja visata, isegi tappa,
kuid selles koolis kasvas Taavet Jumalast sõltuvaks.
Kui ta hiljem langes, oli see uhkuse vili.
Uhkus käib langemise eel. Alandlikkuse koolist ei piisanud.
Jumal lubas sel langusel juhtuda
ja viis Taaveti tagasi alandlikkuse teele.
Jeremijat kiusati pidevalt taga.
"Häda mulle, ema, et sa sünnitasid minu,
riiaka ja tülika mehe kogu maale!
Ei ole ma võlausaldaja ega võlgnik, ometi sajatavad mind kõik. "
See oli prohveti kutsumise hind.
Mida enam taevast tarkust jagad, seda enam alandlikkust see nõuab,
et me läbi ei kukuks.
Sa ei saa olla üheaegselt populaarne inimeste silmis
ja Jumalast kasutatud.
Paljud kogevad end suurte prohvetite ja imetegijate kõrval väärtusetutena.
Paljud ütlevad: Ma pole midagi.
Kui nii mõtled, oled alandlikkuse koolis kaugele jõudnud.
Sa pole keegi ja sa ei peagi kellekski saama.
Jeesus on kõik ja Temast on meile küll.
Sa ei vaja midagi;
seegi stressirikas nõue täideti Kolgatal.
Võid sellest survest täna vaba olla,
sind armastatakse nagu oled just siin ja praegu.
Sa ei pea kellekski enamaks saama.
Sinust piisab Jeesuse tõttu ja oled armastatud just nagu oled.
See on evangeelium. Kõik au läheb Jumalale.
Kuigi meie ajal võidakse anda au inimestele ja ülistada neid,
Taevas ei ülistata kedagi muud kui elavat Jumalat.
Seepärast ära võrdle end kellegi teisega,
kuna lõpuks pole keegi midagi. Piibel ütleb:
"Kui te olete teinud kõik, mida teil on kästud, siis öelge:
Me oleme tühised sulased,
me oleme ju teinud, mis meie kohus oli teha.”
Uhkusele pole kunagi mingit õigustust,
sest me pole midagi.
Variserid olid endi silmis targad ja seetõttu pimedad.
Jeesus ütles neile:
Kui te oleksite pimedad, ei oleks teil pattu.
Aga et te nüüd ütlete: Meie näeme”, siis jääb teie patt teile."
Nad ei alandunud, vaid jäid oma uhkuse juurde
ning eitasid Jeesuse jumalikkust.
Seepärast ei saanud Jumala arm neid tervendada,
et nad oleksid tõeliselt tõde näinud. Väites end nägevat,
kuulutasid ja kinnitasid nad vaid oma vaimset pimedust ja pattu.
Kui kuulad kristlikku raadiot või televisiooni või loed lehte,
pea meeles, et keegi pole eksimatu.
Katsu kõik läbi; ka see, mida minu suust kuuled.
Annan sulle neli vahendit asjade läbi katsumiseks.
Sa ei saa kunagi Jumala ees oma eksimises pastorit süüdistada,
et ta sind valesti õpetas.
Sulle on antud Piibel ja sul on Püha Vaim.
Kuula Teda ja katsu kõik läbi. Mõista, et eksisteerib eksitusi.
On neli viisi läbi katsuda, kelle Issand on läkitanud
ja keda mitte.
Esimene on Jumala Sõna.
Teod ja sõnad peavad ühtima Jumala sõnaga.
Teine on vili - et usuelu ja viljad oleksid piibellikud.
Kolmas - kuula oma südant. Püha Vaim elab sinus
ja annab nõu, kui Teda vaikuses kuulad.
Uuri alandlikkust.
Jumalasulased läbivad alati alandlikkuse kooli.
Jumal kasutab vaid alandlikke.
Paulus ütleb:
"Aga sina püsi selles, mida sa oled õppinud ja usaldanud,
teades, kelle käest sa oled õppinud."
"Niisiis, vennad, seiske kindlalt ja pidage kinni nendest pärimustest,
mida te olete õppinud kas meie sõna või kirja kaudu."
"Ärgu ükski petku teid tühjade sõnadega,
sest niisuguste asjade pärast tuleb Jumala viha
sõnakuulmatute laste peale!"
Vaikime palveks.
Elav Jeesus, Sina tead, millises maailmas Su kogudus elab
ning kui erinevaid eksiõpetusi siseneb Sinugi kogudusse.
Sa oled meid selleks kõigeks juba ette valmistanud,
ning oma Püha Vaimu kaudu nõustanud ja hoiatanud.
Aitäh, Issand, et õpetad meid asju läbi katsuma,
aitad meil näha asju Vaimu silmade kaudu.
Aitäh, et aitad meil kuulata Sinu Püha Vaimu häält.
Aitäh, et kaitsed meid alandlikena,
nii et saad meid kasutada,
meiega rääkida ja meie seas ilmuda.
Õnnistame täna neid, kes käivad kõveratel teedel
ja kuulutavad valeõpetusi.
Issand, anna neile armu ja ilmuta end neile.
Halasta Soome Siionile ja anna Soomele kaine,
karismaatiline Püha Vaimu ärkamine.
Palume, et armuannid võiksid toimida, et haiged paraneksid
ja Sina saaksid teha vägevaid tegusid,
et Kristus saaks austatud ja risti evangeelium kannaks vilja.
Aitäh, Issand, et valad välja oma Vaimu
oma alandliku, siira koguduse peale, nii et võiksid end ilmutada.
Aitäh, et kaitsed meid tões kuni lõpuni, Jeesuse nimel. Aamen.
On argine hommik, üsna tavaline,
kui ajalehes on uudiseid.
Arvasin märkavat argikiiruses,
on uudistest veelgi tähtsamat.
Võib mööduda nimi ja sündimisaeg,
on luulet ja rist ja sel ümber veel raam.
Seal kirjas on uudis nii tavaline -
on alanud teekond igavene.
Seal kirjas on uudis nii tavaline -
on alanud teekond igavene.
Vaid kustunud silm seda uudist ei näe
Oled kaugel ju siit ega hingagi enam
Su tuhanded unelmad kaevati mulda,
on alles vaid kivi, kus risti näeb kullast.
Su tuhanded unelmad kaevati mulda,
on alles vaid kivi, kus risti näeb kullast.
See väikene uudis meil ununeb pea
ja viimaseid kordi su nime näeb seal.
Kui kirjas su nimi on raamatus Taevas,
on Jeesus su Issand, ei satu sa vaeva.
Kui kirjas su nimi on raamatus Taevas,
on Jeesus su Issand, ei satu sa vaeva.
Siis ehk sa viimati aru sest saad -
vaid ristis sul võit, seal on täiuslik ta.
Kui tuhanded unelmad kaevati mulda,
oled jõudnudki sinna, kus tänavad kullast.
Kui tuhanded unelmad kaevati mulda,
oled jõudnudki sinna, kus tänavad kullast.
Siis ehk sa viimati aru sest saad -
vaid ristis sul võit, seal on täiuslik ta.
Kui tuhanded unelmad kaevati mulda,
oled jõudnudki sinna, kus tänavad kullast.
Kui tuhanded unelmad kaevati mulda,
oled jõudnudki sinna, kus tänavad kullast.
See on tänaseks kõik.
Kui sa ei näinud Tapani Suonto õpetust eelmisel nädalal,
leiad selle meie saatearhiivist www.onewaymission.fi
Aitäh vaatamast! Kohtumiseni nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri